[{"text_idx": "#000000", "text": "Achos glendid dw\u0302r Llanelli gam yn nes"}, {"text_idx": "#000001", "text": "Wrth i Dw\u0302r Cymru gyhoeddi eu helw am y 6 mis diwethaf, mae achos llys sy'n ymwneud a\u0302 charthion yn cael eu gollwng i'r mo\u0302r ger Llanelli gam yn nes."}, {"text_idx": "#000002", "text": "Yn o\u0302l y cwmni, maen nhw wedi gwario \u00a315m i wahanu dw\u0302r glaw oddi wrth garthion mewn rhai ardaloedd yn Llanelli ers 2012, a bydd dros \u00a350m miliwn arall yn cael ei wario erbyn 2020."}, {"text_idx": "#000003", "text": "Mae 68 pibell wastraff yn ardal Llanelli a Thre-gw\u0302yr, gyda 14 yn tywallt y gwastraff yn uniongyrchol i'r mo\u0302r ac aber afon Llwchwr yn ystod glaw mawr."}, {"text_idx": "#000004", "text": "Wedi blynyddoedd o asesu, mae'r Comisiwn Ewropeaidd yn dwyn achos cyfreithiol yn erbyn Llywodraeth Prydain ar sail dw\u0302r gwastraff sydd heb di drin yn ddigonol ac yn effeithio'r glannau yng Nghymru ac 17 lleoliad arall ym Mhrydain."}, {"text_idx": "#000005", "text": "Ers blynyddoedd, mae pobl sy'n byw yn Llanelli a'r pentrefi cyfagos wedi cwyno am effaith carthion yn ystod llifogydd, gan fod yr hen systemau yn dyddio no\u0302l i gyfnod Fictoraidd."}, {"text_idx": "#000006", "text": "Un sydd wedi cwyno am y problemau yw'r Cynghorydd Bill Thomas, sy'n dweud bod problem wedi bod erioed."}, {"text_idx": "#000007", "text": "\"Mae'r carthion wedi dod lan yn y dre, yn y farced, mae e wedi dod lan yn Arfryn Avenue. Wythnos diwetha, fe ddaeth e lan yn Trimsaran,\" meddai."}, {"text_idx": "#000008", "text": "\"Nid problem i Lanelli yn unig yw hon, mae'n broblem ym mhobman.\""}, {"text_idx": "#000010", "text": "Mae'r carthion yn y mo\u0302r, meddai pysgotwyr cocos, wedi effeithio ar bysgod, a tharfu ar lendid y traethau lleol."}, {"text_idx": "#000011", "text": "Ond mae Dw\u0302r Cymru yn dweud nad oes cysylltiad gyda dw\u0302r gwastraff."}, {"text_idx": "#000012", "text": "Mae gan Dw\u0302r Cymru dros 18,000 o filltiroedd o bibellau gwastraff i'w gwarchod, a thua 800 o weithfeydd trin carthion, ac mae'r cwmni yn dweud eu bod yn cydymffurfio a\u0302'r gyfraith wrth wagio dw\u0302r gwastraff i'r mo\u0302r."}, {"text_idx": "#000014", "text": "\"Y peth diwetha' ry' ni eisiau ei weld yw carthion a dw\u0302r glaw yn llifo i gartrefi pobl gan achosi llifogydd, felly mae yna reswm da pam maen nhw pibellau yno"}, {"text_idx": "#000017", "text": "Ar rai o strydoedd Llanelli, mae gerddi a mannau gyda phlanhigion a llwyni yn amsugno'r dw\u0302r yn araf."}, {"text_idx": "#000018", "text": "Ond mae'n debyg nad yw'r broblem yn Llanelli wedi ei datrys."}, {"text_idx": "#000019", "text": "Yn o\u0302l aelod seneddol yr ardal Nia Griffith, mae mwy o bwysau wrth i ragor o dai gael eu hadeiladu."}, {"text_idx": "#000020", "text": "Dywedodd: \"Fe fyddwn i wedi hoffi gweld lot mwy o waith ganddyn nhw cyn nawr, achos maen nhw wedi gwybod bod yr achos yn y Comisiwn ers blynyddoedd, a beth dwi'n gweld yw bod Cyfoeth Naturiol Cymru ddim yn neud digon i gyfyngu ar y datblygiad."}, {"text_idx": "#000021", "text": "Yn o\u0302l Cyfoeth Naturiol Cymru, Dw\u0302r Cymru \"yw un o'r cwmniau mwyaf yr ydym yn eu rheoleiddio, ac rydym yn disgwyl yr un safonau uchel ganddyn nhw ag unrhyw gwmni arall\"."}, {"text_idx": "#000022", "text": "Ers Ebrill 2013, mae Dw\u0302r Cymru wedi eu herlyn 10 o weithiau, yn bennaf gydag achosion o lygredd mewn afonydd yn y gogledd."}, {"text_idx": "#000024", "text": "Os dyfernir bod y gyfraith yn cael ei thorri gan Lywodraeth Prydain, yna fe allai fod yna ddirwyon i'w talu gan yr awdurdodau yng Nghymru."}, {"text_idx": "#000025", "text": "Prif StraeonTro pedol ar newid dyddiau cystadlu corawl EisteddfodPublished4 awr yn o\u0302lPencampwriaeth y Chwe Gwlad: Cymru 31-5 IwerddonPublished4 awr yn o\u0302lBro Morgannwg: Arestio dau wedi protest asgell ddePublished3 awr yn o\u0302l"}, {"text_idx": "#000026", "text": "Tro pedol ar newid dyddiau cystadlu corawl Eisteddfod"}, {"text_idx": "#000030", "text": "'Mae'r Gymraeg yn iaith wyddonol'"}, {"text_idx": "#000031", "text": "Goleuadau'r Gogledd yn goleuo'r awyr dros nos"}, {"text_idx": "#000037", "text": "Ble nesa' i di\u0302m rygbi Cymru?"}]